CELEX: 32009R0911
Language: hu
Date: 2009-09-29 00:00:00
Title: A Bizottság 911/2009/EK rendelete ( 2009. szeptember 29.) a Pediococcus acidilactici CNCM MA 18/5M készítmény lazacféléknek és garnélarákoknak szánt takarmány-adalékanyagként történő új felhasználásának engedélyezéséről (az engedély jogosultja: Lallemand SAS) (EGT-vonatkozású szöveg)

30.9.2009   
            
            
               HU
            
            
               Az Európai Unió Hivatalos Lapja
            
            
               L 257/10
            
         
      A BIZOTTSÁG 911/2009/EK RENDELETE
   
   (2009. szeptember 29.)
   a Pediococcus acidilactici CNCM MA 18/5M készítmény lazacféléknek és garnélarákoknak szánt takarmány-adalékanyagként történő új felhasználásának engedélyezéséről (az engedély jogosultja: Lallemand SAS)
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek megadásának feltételeiről és eljárásairól.
            
         
               (2)
            
            
               Az 1831/2003/EK rendelet 7. cikkével összhangban a Bizottsághoz kérelem érkezett az e rendelet mellékletében szereplő készítmény engedélyezésére vonatkozóan. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (3)
            
            
               A kérelem az „állattenyésztésben alkalmazott adalékanyag” kategóriába sorolandó Pediococcus acidilactici CNCM MA 18/5M készítmény lazacféléknek és garnélarákoknak szánt takarmány-adalékanyagaként való új felhasználásának engedélyezésére vonatkozik.
            
         
               (4)
            
            
               Az említett mikroorganizmus felhasználását határozatlan időre engedélyezte brojlercsirkékre az 1200/2005/EK bizottsági rendelet (2), hízósertésekre pedig a 2036/2005/EK bizottsági rendelet (3).
            
         
               (5)
            
            
               A lazacféléknél és garnélarákoknál történő engedélyezés iránti kérelem alátámasztására új adatokat nyújtottak be. Az Európai Élelmiszerbiztonsági Hatóság (a továbbiakban: Hatóság) 2009. április 1-jei véleményében (4) arra a következtetésre jutott, hogy a Pediococcus acidilactici CNCM MA 18/5M készítmény nincs káros hatással az emberi vagy állati egészségre, illetve a környezetre, és a készítmény hatására növekszik az előírásoknak megfelelő lazacfélék száma, valamint javul a garnélarákok túlélési és növekedési teljesítménye. A Hatóság úgy véli, hogy a forgalomba hozatalt követően különleges nyomonkövetési követelményekre nincs szükség. Emellett az 1831/2003/EK rendelettel létrehozott közösségi referencialaboratórium által benyújtott, a takarmányban lévő adalékanyag vizsgálati módszeréről szóló jelentést is ellenőrizte.
            
         
               (6)
            
            
               Az említett készítmény értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékletében meghatározottak szerint engedélyezni kell.
            
         
               (7)
            
            
               Az ebben a rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, az „állattenyésztésben alkalmazott adalékanyagok” adalékanyag-kategóriába és a „állattenyésztésben alkalmazott egyéb adalékanyagok” funkcionális csoportba tartozó készítmény takarmány-adalékanyagként történő használata a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2009. szeptember 29-én.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 268., 2003.10.18., 29. o.
   
      (2)  HL L 195., 2005.7.27., 6. o.
   
      (3)  HL L 328., 2005.12.15., 13. o.
   
      (4)  The EFSA Journal (2009) 1038, 2. o. és 1037, 1. o.
   
      MELLÉKLET
      
                  Az adalékanyag azonosító száma
               
               
                  Az engedély jogosultjának neve
               
               
                  Adalékanyagok
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Maximális életkor
               
               
                  Minimális tartalom
               
               
                  Maximális tartalom
               
               
                  További rendelkezések
               
               
                  Az engedély lejárta
               
            
                  CFU/kg 12 %-os nedvességtartalmú teljes értékű takarmányban
               
            
                  
                     Kategória: állattenyésztésben alkalmazott adalékanyagok. Funkcionális csoport: állattenyésztésben alkalmazott egyéb (az állatok növekedését elősegítő) adalékanyagok
                  
               
            
                  4d1712
               
               
                  Lallemand
                  SAS
               
               
                  
                     Pediococcus acidilactici
                  
                  CNCM MA 18/5M
               
               
                  
                               
                           
                           
                              Az adalékanyag összetétele:
                              Életképes Pediococcus acidilactici CNCM MA 18/5M-sejteket tartalmazó készítmény, amely legalább 1 × 1010 CFU/g adalékanyagot tartalmaz
                           
                        
                               
                           
                           
                              A hatóanyag jellemzése:
                              Életképes Pediococcus acidilactici CNCM MA 18/5M-sejtek
                           
                        
                               
                           
                           
                              Analitikai módszer (1):
                              
                                           
                                       
                                       
                                          Mennyiségi meghatározás: lemezes számlálásos módszer MRS-agar alkalmazásával, 37 °C-os inkubációs hőmérséklet mellett.
                                       
                                    
                                           
                                       
                                       
                                          Azonosítás: pulzáló erőterű gél-elektroforézis (PFGE) módszere.
                                       
                                    
                        
               
                  Lazacfélék
               
               
                  —
               
               
                  3 × 109
                  
               
               
                  —
               
               
                  
                              1.
                           
                           
                              Az adalékanyag és az előkeverék használati utasításában fel kell tüntetni a tárolási hőmérsékletet, az eltarthatóság időtartamát és a pelletálási stabilitást.
                           
                        
                              2.
                           
                           
                              Lazacféléknél az ajánlott adagolás: 3 × 109 CFU/kg összetett takarmány.
                           
                        
                              3.
                           
                           
                              Biztonsági okokból: használatkor védőmaszk viselése kötelező.
                           
                        
               
                  2019. október 20.
               
            
                  Garnélarákok
               
               
                  1 × 109
                  
               
            
         (1)  Az analitikai módszerek részletes leírása a közösségi referencialaboratórium honlapján található meg: www.irmm.jrc.be/crl-feed-additives